**Institut »Jožef Stefan«**, Jamova cesta 39, 1000 Ljubljana, ki ga zastopa direktor prof. dr. Jadran Lenarčič (v nadaljevanju: Institut)

in

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (ime, priimek)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (naslov)

(v nadaljevanju: študent)

sklepata naslednji

**DOGOVOR O VAROVANJU POSLOVNE SKRIVNOSTI**

1. **člen**

Študent se zavezuje, da informacij določenih v 2. členu tega sporazuma, ki jih je ali bo pridobil v času od ………………… do konca sodelovanja z odsekom ……./IJS v obliki študentskega dela, podpore in pomoči pri izdelavi osnutkov dokumentov, projektov in drugem delu v skladu z zahtevano strokovno skrbnostjo ne bo izkoriščal za svojo osebno korist ter jih ne bo razkril nepooblaščenim osebam ter da bo pridobljene podatke uporabljal samo za namen izpolnjevanja nalog za odseku ……/IJS.

Študent se izrecno zavezuje, da ne bo v svojo ali tujo korist brez pisnega dovoljenja Instituta uporabil, razkrival, kopiral ali na kakršenkoli drug način razmnoževal ali objavljal zaupnih informacij.

Študent bo na zahtevo Instituta nemudoma vrnil vse zapiske, dokumente v pisni oziroma elektronski obliki oziroma kakršnekoli druge medije, ki vsebujejo zaupne informacije.

**2. člen**

Informacije po tej pogodbi so:

* vse informacije, podatki ter vsaka vsebina IJS ali poslovnih partnerjev IJS, ki sodelujejo na projektih, in ki so bile študentu podane ustno, pisno ali se je z njimi seznanil na kakšen drug način,
* vse informacije, ki so po naravi takšne, da bi njihovo razkritje IJS očitno povzročilo nastanek občutne škode, če bi zanje izvedela nepooblaščena oseba,
* vse informacije oziroma vsebine, ki imajo oziroma bi lahko imele kakršnokoli tržno vrednost oziroma kakršnokoli drugačno vrednost,
* informacije, ki pomenijo potencialno ali dejansko ekonomsko vrednost.

Te informacije niso:

* podatki, ki so javno objavljeni,
* zaupne vsebine, za katerih razkritje ima študent predhodno pisno privolitev Instituta,
* podatki, ki so po zakonu javni.

**3. člen**

Za kršitev tega dogovora je študent odgovoren materialno in je dolžan Institutu povrniti vso materialno škodo, ki bi Institutu s tem nastala.

**4. člen**

Dogovor začne veljati s podpisom obeh strank ter še 5 let po prenehanju zadnjega opravljanja študentskega dela na IJS.

V Ljubljani, \_\_\_\_\_\_\_\_\_\_\_\_\_\_\_\_\_

|  |  |
| --- | --- |
| Institut »Jožef Stefan«  Direktor  Prof. dr. Jadran Lenarčič | Študent:  (ime, priimek) |
|  |  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(podpis) (podpis)